?Mi Save Mekem Wanem Sipos Tija Blong Mi i No Laekem Mi?
!Stop mo tingting!
Tingbaot stori blong Rachel. Rachel i wan gudfala studen mo hem i stap kasem A mo B oltaem long ol skul ripot blong hem. Be, taem hem i go long klas 7, ol samting oli jenis. Rachel i talem se: “
Tija blong mi i stap mekem se mi no moa kasem ol gudfala mak long skul.” ?From wanem problem ya i kamaot? Tija blong hem i mekem olsem long Rachel mo mama blong hem, from we hem i no laekem ol Witnes.
?Wanem i hapen? Rachel i talem se: “
Taem mi luksave se tija bae i mekem wan nogud samting bakegen blong spolem ol mak blong mi, mi talem long mama blong mi blong i kam wetem mi blong tokbaot problem ya wetem tija. Biaen, tija blong mi i stop blong spolem mi.”
Sipos yu fesem wan problem olsem, i gud yu go tokbaot wetem papa mo mama blong yu. Bambae tufala i glad blong go storian wetem tija blong yu, mo maet oli save go toktok wetem komiti blong skul, blong stretem problem ya.
Be, i no evri problem we i isi blong stretem. Sam samtaem, yu mas stanap strong blong fesem ol problem ya. (Rom 12:17, 18) Tanya i talem se: “
Wan long ol tija blong mi i stap mekem i strong tumas long ol studen. Oltaem hem i stap talem ol rabis toktok long mifala, mo i talem se mifala i krangke. Taem mi stat blong skul, hem i mekem mi mi krae. Be taem mi kasem save fasin blong hem, mi traehad blong no tingbaot ol toktok we hem i stap talem. Biaen, hem i no moa spolem mi. Hemia i halpem mi blong gohed gud long skul mo kasem ol gudfala mak. Mo afta we 2 yia i pas, skul i sakemaot tija ya.”
Samting we i impoten: I gud yu lanem blong stanap strong nating se tija blong yu i no laekem yu. Hemia bambae i halpem yu blong stanap strong long fiuja, sipos yu wok blong wan bos we i stap mekem i strong tumas long yu. (1 Pita 2:18) Mo tu, bambae yu lanem blong fren gud wetem ol gudfala tija we oli kam long skul blong yu.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn